jkorsvik/nowiki_second_scrape_merged huggingface dataset:
Anders Talleraas

Anders Talleraas (født 4. februar 1946 på Brattværet på Nordmøre) er en norsk næringslivsleder og tidligere politiker (H). Han var innvalgt på Stortinget fra Møre og Romsdal 1977–1997 og Høyres parlamentariske leder 1989–1994.


== Familiebakgrunn og yrkeskarrière ==
Han vokste opp i fiskeværet Brattvær på Smøla som sønn av verkstedeier Ole Talleraas og nattvakt Polly Johanne Holberg. Familien drev fiskemottak, poståpneri og landhandel på dampskipsbryggen i fiskeværet.Etter examen artium i 1966 studerte han til sivilingeniør ved maskinlinjen ved NTH. Talleraas var avdelingsingeniør i Glamox AS i Molde 1973–1977. Han har siden vært bosatt i Molde, men hatt feriehus på Brattvær. Ved siden av og i tiden etter politikken har han vært involvert i etablering av virksomheter innen blant annet fiskeoppdrett, mekanisk verkstedindustri, forretningsrådgivning, eiendom og turisme. Talleraas var styreleder i Avinor AS 2002–2006.


== Politisk arbeid ==
Talleraas er avholdsmann og meldte seg inn i IOGT som 15-åring. Som borteboende skoleelev stiftet han Tingvoll Unge Høyre i 1961, hvor han også var formann 1964–1966. Han var formann i både Kristiansund Unge Høyre og Møre og Romsdal Unge Høyre 1966–1967. Talleraas var viseformann i Molde Høyre og Møre og Romsdal Høyre 1975–1978 samt medlem av Molde kommunestyre og formannskap 1976–1978. Han var senere formann i Møre og Romsdal Høyre 1982–1984 og medlem av Høyres sentralstyre og arbeidsutvalg 1986–1994.
Han ble innvalgt på Stortinget fra Møre og Romsdal i 1977. I sin første periode satt han i Stortingets sjøfarts- og fiskerikomité, der han senere kom tilbake som leder 1983–1985, etter en tid som medlem i Stortingets finanskomité 1981–1983. Talleraas var leder i Stortingets finanskomité 1985–1989 og var en sentral medspiller i finanspolitikken for Kåre Willochs regjering. Han var parlamentarisk leder for Høyre 1989-1994. Han var medlem av Stortingets utenrikskomité 1989–1997, unntatt tiden som medlem av Stortingets forsvarskomité 1990–1993. Talleraas tapte renominasjon til Stortinget i 1996.Talleraas ble i 2012 i Borgarting lagmannsrett dømt til seks måneders betinget fengsel for uberettiget å ha mottatt vel 2,6 millioner kroner i alderspensjon fra Stortinget.


== Referanser ==


== Eksterne lenker ==
(en) Anders Talleraas – kategori av bilder, video eller lyd på Commons 
(no) Anders Talleraas hos Stortinget 
(no) Anders Talleraas hos Norsk senter for forskningsdata
Jørgen Holte

Jørgen Holte (født 16. mai 1944 i Volda, Møre og Romsdal) er en norsk politiker (Sp). Han ble innvalgt på Stortinget fra Møre og Romsdal i 1993.
Han var vararepresentant i perioden 1997 – 2001.


== Stortingskomitéer ==
1997 – 2001 varamedlem i Valgkomitéen
1997 – 2001 medlem i Finanskomitéen
1993 – 1997 varamedlem i Den forberedende fullmaktskomitéen
1993 – 1997 medlem i Kirke-, utdannings- og forskningskomitéen


== Eksterne lenker ==
(no) Jørgen Holte hos Stortinget 
(no) Jørgen Holte hos Norsk senter for forskningsdata 
(en) Jørgen Holte hos Europarådets parlamentarikerforsamling
Ottar Kaldhol

Ottar Kaldhol (født 30. september 1946 i Ulstein i Møre og Romsdal) er en norsk politiker (Ap). Han var stortingsrepresentant for Møre og Romsdal i perioden 1993-1997 og var vararepresentant i periodene 1989–1993,  1997–2001 og 2001–2005.
Kaldhol var ordfører i Ulstein i 1987–1991 og 1991–1993. Han var medlem av fylkestinget i Møre og Romsdal for Arbeiderpartiet fra 1979 til 1987, der var han medlem av Næringsutvalget og i den siste perioden formann i Næring og Sysselsettingstyret (DU- utvalget).
Han var leder i Møre og Romsdal Arbeiderparti 1998–2001, og leder i Ulstein Arbeiderparti 2006–2016. Han var nestleder i Forbundet for Ledelse og Teknikk fra 1999 til 2003.


== Regjering ==
18. september 1992 – 7. januar 1994 statssekretær Fiskeridepartementet


== Stortingskomitéer ==
1997–2001 medlem i Finanskomitéen
1993–1997 medlem i Kirke-, utdannings- og forskningskomitéen


== Referanser ==


== Eksterne lenker ==
(no) Ottar Kaldhol hos Stortinget 
(no) Ottar Kaldhol hos Norsk senter for forskningsdata
Gunnar Breimo

Gunnar Breimo (født 23. mai 1939 i Alstahaug, Nordland) er en norsk politiker (Ap). Han ble innvalgt på Stortinget fra Nordland i 1993.
Breimo var ordfører i Alstahaug mellom 1983 og 1993.


== Stortingets presidentskap ==
8. oktober 1997 – 30. september 2001  Første varapresident i Stortinget


== Stortingskomitéer ==
1997–2001 medlem i Næringskomitéen
1997–2001 medlem i Familie-, kultur- og administrasjonskomitéen
1993–1997 medlem i Energi- og miljøkomitéen


== Eksterne lenker ==
(no) Gunnar Breimo hos Stortinget 
(no) Gunnar Breimo hos Norsk senter for forskningsdata
Peter Angelsen

Peter Jon Angelsen (født 6. februar 1935 i Vestvågøy i Nordland) er en norsk fisker, reder og politiker (Sp). 
Han var medlem av kommunestyret i Vestvågøy 1973-1981 og ble innvalgt på Stortinget fra Nordland i 1981 og satt i fire perioder til 1997. Fra oktober 1997 til januar 2000 var han fiskeriminister i Bondeviks første regjering.


== Stortingskomitéer ==
1993–1997: Nestleder i Næringskomitéen og medlem i Den utvidede utenrikskomitéen
1989–1993: Nestleder i Sjøfarts- og fiskerikomitéen og medlem i Kontrollkomitéen
1985–1989: Medlem i Sjøfarts- og fiskerikomitéen
1981–1985: Medlem i Sjøfarts- og fiskerikomitéen


== Referanser ==


== Eksterne lenker ==
(no) Peter Angelsen hos Stortinget 
(no) Peter Angelsen hos Norsk senter for forskningsdata 
(no) Dette er Peter Angelsen kort biografi med bilde,dagbladet.no 21.01.2000
Gaiziņkalns

Gaiziņkalns er Latvias høyeste punkt, 311,6 moh. Fjellet ligger mellom tettstedene Ergli og Madona, øst i Latvia. På toppen av fjellet står et uferdig og forfallent utsiktstårn. På den ene siden av fjellet er en alpinbakke.


== Eksterne lenker ==
Worldwide Vikings' Europa-tur 2003: Gaizinkalns
Lisbeth Holand

Lisbeth Holand (født 20. januar 1946 på Rørvik i Nord-Trøndelag) er en norsk sosialpedagog og tidligere politiker (SV). Hun var stortingsrepresentant for Nordland 1989–1997.
Hun vokste opp på Rørvik som datter av handelsmann Nils Holand og hustru Gudbjørg (Bjørg) Ryum. Faren var medeier og disponent i familiens silde- og fiskeforretning, som Lisbeths oldefar etablerte i 1906. Faren var venstremann og en mye benyttet kommunepolitiker, blant annet som Viknas varaordfører i to perioder.Etter Steinkjer landsgymnas ble hun cand.polit. med hovedfag i sosialpedagogikk ved Universitetet i Oslo i 1975. På denne tiden var hun i likhet med faren venstrekvinne, og hun satt i sentralstyret i Unge Venstre 1968–1970. Hun giftet seg i 1968 med sivilarkitekt Eivind Holden. Etter noen år som lærer på Rørvik og i Lakselv flyttet hun i 1977 med familien til Brønnøysund, hvor hun ble rådgiver i PPT på Sør-Helgeland. I 1988 fikk hun permisjon for å undervise som høgskolelektor ved Tromsø lærerskole.Holand var innvalgt på Stortinget fra Nordland for SV 1989–1997, hele perioden som medlem av Stortingets justiskomité, fra 1993 også som komitéleder. Hun var delegat til FNs generalforsamling og Europarådets parlamentarikerforsamling.Etter tiden på Stortinget var Holand leder i Nei til EU 1997–1999 og daglig leder for Sør-Helgeland Regionråd 1998–2000, så høgskolelektor i pedagogikk ved Høgskolen i Nesna 2000–2012. Etter dette avgikk Holand med pensjon. Hun er bosatt Brønnøysund. Hun har også hatt verv i Utdanningsforbundet og Human-Etisk Forbund.


== Referanser ==


== Eksterne lenker ==
(no) Lisbeth Holand hos Stortinget 
(no) Lisbeth Holand hos Norsk senter for forskningsdata 
(en) Lisbeth Holand hos Europarådets parlamentarikerforsamling
Inga Kvalbukt

Inga Kvalbukt (født 19. mai 1949 i Alstahaug, Nordland) er en norsk politiker (Sp). Hun ble innvalgt på Stortinget fra Nordland i 1993. Hun var vararepresentant i periodene 1985–1989, 1989–1993 og 1997–2001.


== Stortingskomitéer ==
1997–2001 medlem i Kommunalkomitéen
1997–2001 medlem i Næringskomitéen
1993–1997 medlem i Sosialkomitéen


== Eksterne lenker ==
(no) Inga Kvalbukt hos Stortinget 
(no) Inga Kvalbukt hos Norsk senter for forskningsdata
Ragna Berget Jørgensen

Ragna Berget Jørgensen (født 19. november 1941 i Skogn i Nord-Trøndelag) er en norsk politiker (Ap). Hun var innvalgt på Stortinget fra Nordland i fire perioder fra 1981 til 1997. 
Hun tok lærereksamen i Sorø i Danmark. Hun har arbeidet som heimkonsulent og kontorsjef ved Forbrukerkontoret i Nordland 1966–1981, rådgiver Forbrukerrådet 1997-1998, og generalsekretær i Norges Døveforbund 1998-2001.Hun har harr andre verv, som medlem av Bodø bystyre 1979-1983, leder av Nordland friidrettskrets 1997, medlem av Forliksrådet i Bærum i ni år og av Eldrerådet i Bærum.


== Stortingskomiteer ==
1993–1997 medlem i Kontroll- og konstitusjonskomiteen
1993–1997 medlem i Utenrikskomiteen
1993–1997 medlem i Den utvidede utenrikskomiteen
1993–1997 medlem i Valgkomiteen
1993–1997 medlem i Fullmaktskomiteen
1989–1993 medlem i Den forberedende fullmaktskomiteen
1989–1993 medlem i Energi- og industrikomiteen
1989–1993 medlem i Fullmaktskomiteen
1985–1989 medlem i Den forberedende fullmaktskomiteen
1985–1989 medlem i Valgkomiteen
1985–1989 medlem i Fullmaktskomiteen
1985–1989 medlem i Kontrollkomiteen
1985–1989 medlem i Energi- og industrikomiteen
1981–1985 medlem i Justiskomiteen


== Referanser ==


== Eksterne lenker ==
(no) Ragna Berget Jørgensen hos Stortinget 
(no) Ragna Berget Jørgensen hos Norsk senter for forskningsdata
Syver Berge

Syver Berge (født 30. juli 1939 i Oslo) er en norsk politiker (Sp). Han ble innvalgt på Stortinget fra Oppland i 1989.
Han var vararepresentant i perioden 1981 – 1985.


== Stortingskomitéer ==
1993 – 1997 medlem i Næringskomitéen
1989 – 1993 sekretær i Landbrukskomitéen


== Eksterne lenker ==
(no) Syver Berge hos Stortinget 
(no) Syver Berge hos Norsk senter for forskningsdata
Johan M. Nyland

Johan M. Nyland (født 6. oktober 1931 i Østre Toten, Oppland, død 13. april 2007 på Kapp i Østre Toten) var en norsk politiker (Ap). Han var innvalgt på Stortinget fra Oppland i tidsrommet 1985–1997. Nyland var vararepresentant i perioden 1981–1985.
Johan Nyland var sønn av baker Johan Markus Nyland (1905–1975) og hjemmeværende/konfeksjonsarbeider Nora Amalie f. Engh (1908–2003). Etter yrkesskoleutdanning ble han i 1947 ansatt som læregutt ved Mustad på Gjøvik. Her skulle Nyland ha sitt yrkesvirke til han i 1985 ble valgt inn på Stortinget. Ved Mustad ble Nyland også engasjert i fagforeningsarbeid, og i perioden 1964-1968 var han nestformann i Brusveen jern og metall.  
Alt som 24-åring (1955) ble Nyland valgt inn i kommunestyret i hjembygda Østre Toten. Han satt som representant i dette organet til 1975. Nyland var varaordfører i Østre Toten i 1971–1975 og formann i Østre Toten Aps partigruppe i kommunestyret. Også fylkespolitisk var Nyland sentral, blant annet som fylkesvaraordfører fra 1975 til 1987.
Som stortingsmann var Johan Nyland hele tida medlem av samferdselskomiteen. Han var særlig kjent for sitt engasjement for jernbanen. Som totning og representant for Oppland var naturligvis Gjøvikbanen viktig for Nyland, men han var også en av forkjemperne for bygging av Gardermobanen.  


== Stortingskomitéer ==
1993–1997 medlem i Samferdselskomitéen
1993–1997 varamedlem i Valgkomitéen
1989–1993 medlem i Samferdselskomitéen
1985–1989 medlem i Samferdselskomitéen


== Eksterne lenker ==
(no) Johan M. Nyland hos Stortinget 
(no) Johan M. Nyland hos Norsk senter for forskningsdata 
Minnetale i Stortinget av Thorbjørn Jagland torsdag den 10. mai 2007
Romersk legionær

En romersk legionær, kalt miles («soldat») eller legionarius på latin, var (vanligvis) en romersk borger under 45 år. Soldaten ble innrullert i en legion for 25 års tjeneste, en forandring fra tidligere praksis med å innrulle bare for den tiden en kampanje pågikk. De siste fem årene var på lettere tjeneste som veteran.
På marsj i fiendtlig territorium ble legionæren utrustet med mellom tre og fjorten dagers rasjoner, rustning (lorica segmentata) og skjold (scutum), hjelm, gladius (kort sverd), dolk (pugio), et vannskinn og noen verktøy. Alle legionærer hadde også spyd, enten en hasta (vanlig spyd) eller to pila (kastespyd), avhengig av periode og/eller posisjon i legionen.
Den romerske soldat gjennomgikk hard trening. Disiplin var grunnlaget for hærens suksess og soldatene ble kontinuerlig trent i våpenbruk og drill av formasjoner, raske marsjer med full utrustning og i tett formasjon var vanlige. Avvik fra reglene ble hardt straffet av centurionene.


== Se også ==
Romerske republikk
Romerriket
Punerkrigene
Falanks
Liste over romerske legioner
Debra Winger

Marie Debra Winger (født 16. mai 1955 i Cleveland Heights i Ohio) er en amerikansk skuespiller. 
Winger har blitt Oscarnominert tre ganger i klassen beste kvinnelige hovedrolle for sine roller i filmene En offiser og en gentleman, Terms of Endearment og Shadowlands.


== Filmografi (utvalg) ==


== Referanser ==


== Eksterne lenker ==
 (en) Debra Winger – kategori av bilder, video eller lyd på Commons 
(en) Debra Winger på Internet Movie Database 
(sv) Debra Winger i Svensk Filmdatabas 
(da) Debra Winger på Filmdatabasen 
(da) Debra Winger på Scope 
(fr) Debra Winger på Allociné 
(en) Debra Winger på AllMovie 
(en) Debra Winger hos Turner Classic Movies 
(en) Debra Winger hos Rotten Tomatoes 
(en) Debra Winger hos The Movie Database 
(en) Debra Winger hos Internet Broadway Database
Epaminondas

Epaminondas (gammelgresk: Ἐπαμεινώνδας) (født ca. 418 f.Kr., død 362 f.Kr.) var en general og statsmann fra Theben som endret antikkens Hellas avgjørende ved å være den overveiende ansvarlige for å ha brutt Spartas militære dominans, og varig endret maktbalansen mellom de greske bystatene. Han nedkjempet spartanerne i slaget ved Leuktra og påførte dem da slike tap at mannefallet gjorde det vanskelig for dem overhodet å samlet en hærstyrke igjen.


== Bakgrunn ==
Epaminondas av sønn av Polymis og kom ifølge Diodoros fra en aristokratisk, men forarmet familie, og giftet seg aldri. Epaminondas fikk likevel studere - filosofi og retorikk under pythagoreeren Lysis fra Tarentum. Plutarks biografi om Epaminondas er dessverre tapt, men en episode om ham er bevart i Plutarks biografi om den samtidige generalen Pelopidas. De to kjempet side ved side i et slag i 385 f.Kr., og Epaminondas, som ble såret to ganger, slåss desperat for å verne sin mer alvorlig sårede kampfelle, og lyktes i å redde hans liv.


== Ettermæle ==

Cicero kalte ham «den fremste mann i Hellas», og lovpriste ham for å nekte å nedlegge posten som hærens øverstkommanderende etter seieren over spartanerne. Nok var hans avslag en krenkelse av gjeldende lov; men hans motiv var å tjene hva han anså som det felles beste for Theben. Cicero priste også Epaminondas for hans død. Han falt på slagmarken midt i sin største seier og Spartas verste nederlag, slaget ved Mantineia i juli 362 f.Kr. Her sammenligner Cicero ham med Leonidas. Men bare 27 år etter hans død underla Aleksander den store seg Theben. Dermed blir Epaminondas, som ble lovprist i sin tid som en idealist og frigjører, i dag stort sett husket for det tiåret (371 til 362 f.Kr.) da han brøt Spartas hegemoni for godt, men la Hellas åpent for Aleksanders makedonske erobring.


== Referanser ==
Märklin

Märklin (Gebr. Märklin & Cie GmbH) er en tysk leketøysprodusent som ble grunnlagt i 1859.  Hovedkontoret ligger i Göppingen. Opprinnelig laget bedriften tilbehør til dukkehus, men er i dag mest kjent som produsent av modelljernbaner. Märklin gikk opprinnelig konkurs 4. februar 2009, men man klarte å redde firmaet og de lever i dag i beste velgående.Tre ulike modelljernbanesystemer selges under Märklin varemerket, 1:32 skala som også kalles Spor 1, 1:87 skala som tilhører den mest populære modelljernbaneskalaen H0 og 1:220, eller Z-skala som er det minste, kommersielt produserte modelljernbanesystemet.
Z-skala benytter seg av likestrøm i likhet med alle andre modelljernbanesystemer. 
Märklin H0 og 1 benytter vekselstrøm, og i H0 brukes en strømførende leder mellom de to sporene.
Märklin Z-skala ble i en periode solgt under varemerket Mini-club, men denne benevnelsen falt bort etter 2005.
Bokstaven Z ble valgt til lanseringen i 1972 som den siste i alfabetet for å markere at dette var det desidert minste modelljernbanesystemet.


== Referanser ==


== Eksterne lenker ==
(de) Offisielt nettsted 
(en) Märklin – kategori av bilder, video eller lyd på Commons 
Märklin – svensk samling
Henri de la Tour d’Auvergne de Turenne

Henri de la Tour d'Auvergne, vicomte de Turenne, ofte omtalt som Turenne, (født 11. september 1611 i Sedan, død 27. juli 1675 ved Salzbach) oppnådde militær berømmelse og ble marskalk av Frankrike. Han ble ansett av Napoleon å ha vært en av historiens fremste feltherrer.


== Referanser ==


== Eksterne lenker ==
(en) Henri de La Tour d'Auvergne, Vicomte de Turenne – kategori av bilder, video eller lyd på Commons 
(en) Henri de la Tour d'Auvergne (1611-1675) – galleri av bilder, video eller lyd på Commons
Věra Čáslavská

Věra Čáslavská (født 3. mai 1942 i Praha, død 30. august 2016 samme sted) var en tsjekkisk (tidligere tsjekkoslovakisk) turner. I løpet av karrieren vant hun hele sju olympiske gullmedaljer. Hun vant i tillegg fire gullmedaljer i verdensmesterskap og elleve gullmedaljer i europamesterskap.Hun fikk sin internasjonale debut under verdensmesterskapet i 1958, der hun vant sølv i lagkonkurransen. Hun deltok for første gang i OL i 1960, hvor det tsjekkoslovakiske laget igjen fikk sølvmedaljene.
Čáslavská var på toppen av karrieren under OL 1964 i Tokyo, der hun vant klart sammenlagt, og i tillegg vant gull i bom og sprang.
Under europamesterskapene i turn i 1965 og 1967 vant hun begge ganger gull i samtlige fem øvelser.
Hun dominerte like sterkt under OL 1968 i Mexico, der hun tok medaljer i samtlige seks øvelser, deriblant fire gullmedaljer (sammenlagt individuelt, frittstående, skranke og sprang). Like etter at OL var over, giftet hun seg med Josef Odložil, sølvmedaljør på 1500 meter fra OL 1964.
Čáslavskás gullmedaljer under OL 1968 fikk særlig betydning på grunn av den politiske uroen i Tsjekkoslovakia. Hun hadde fått tillatelse til å dra til Mexico i siste øyeblikk, etter å ha uttalt sin motstand mot kommunismen og den sovjetiske invasjonen. Under de olympiske lekene viste hun også hva hun mente. Da hun stod på seierspallen for å motta medaljene etter å ha delt gullmedaljen i frittstående, snudde hun seg bort og så ned da den sovjetiske nasjonalsangen ble spilt.
På grunn av støtten hun gav til den tsjekkoslovakiske demokratiseringsbevegelsen (den såkalte Prahavåren i 1968, og under utrenskningene som fulgte den sovjetiske invasjonen i august 1968, ble hun fratatt retten til å reise utenlands og delta i idrettskonkurranser både i Tsjekkoslovakia og i utlandet.
Etter kommunismens fall i november 1989 snudde det seg. Hun ble rådgiver for president Václav Havel. Etter at hun forlot presidentkontoret, ble hun valgt til president i Tsjekkias olympiske komité. Hun var IOK-medlem fra 1995 til 2001.


== Se også ==
Oversikt over olympiske gullvinnere
Oversikt over flest vunne gullmedaljer i ett og samme OL


== Referanser ==


== Eksterne lenker ==
(en) Věra Čáslavská – kategori av bilder, video eller lyd på Commons 
(en) Věra Čáslavská på Internet Movie Database 
(de) Věra Čáslavská – Munzinger Sportsarchiv 
(en) Věra Čáslavská – Olympics.com 
(en) Věra Čáslavská – Olympic.org 
(en) Věra Čáslavská – Olympedia 
(en) Věra Čáslavská – Sports-Reference (OL-resultater – arkivert) 
(cz) Věra Čáslavská – Tsjekkias olympiske komité 
(en) Věra Čáslavská – FIG 
(en) Věra Čáslavská – FIG 
(en) Věra Čáslavská – Gymn Forum
Vin Diesel

Vin Diesel (født Mark Sinclair Vincent 18. juli 1967 i New York City i New York) er en amerikansk skuespiller, manusforfatter, regissør og filmprodusent. Han fikk sitt internasjonale gjennombrudd i 2001 da han hadde en av hovedrollene i The Fast and the Furious.
Diesel har en tvillingbror, Paul, en yngre bror, Tim, og en søster, Samantha. Vin Diesel fikk sin scenedebut da han var syv år og dukket opp i stykket Dinosaur Door, skrevet av Barbara Garson. Dette stykket ble produsert ved Theater for New City i New Yorks Greenwich Village. I 1998 fikk Diesel rollen som Menig Caparzo i regissør Steven Spielbergs Oscar-belønnede film Saving Private Ryan. I 1999 fikk han gode kritikker for sin stemme i animasjonsfilmen The Iron Giant, som året etter ble fulgt opp av dramafilmen Boiler Room.
I 2000 fikk han sitt store gjennombrudd som skuespiller med rollen som Riddick i science-fiction-filmen Pitch Black. I 2004 gjentok han sin rolle som Riddick i The Chronicles of Riddick som gjorde det moderat godt på kino i USA. I mars 2006 uttalte Diesel at han jobbet med en oppfølger til The Chronicles of Riddick som per 2011 fremdeles var i produksjon. Diesel har spilt rollespillet Dungeons & Dragons i over tjue år.
Diesel skrev forordet til boken 30 Years of Adventure: A Celebration of Dungeons & Dragons. Diesel har tre barn sammen med kjæresten, modell Paloma Jimenez. Diesel er også grunnleggeren av produksjonsselskapene OneRace Films og Tigon Studios.


== Filmer (utvalg) ==


== Referanser ==


== Eksterne lenker ==
Offisielt nettsted 
(en) Vin Diesel – kategori av bilder, video eller lyd på Commons 
(en) Vin Diesel på Internet Movie Database 
(no) Vin Diesel hos Filmfront 
(sv) Vin Diesel i Svensk Filmdatabas 
(da) Vin Diesel på Filmdatabasen 
(da) Vin Diesel på Scope 
(fr) Vin Diesel på Allociné 
(en) Vin Diesel på AllMovie 
(en) Vin Diesel hos Turner Classic Movies 
(en) Vin Diesel hos Rotten Tomatoes 
(en) Vin Diesel hos The Movie Database 
VinXperience
Googleplex

Googleplex er hovedkontoret til Google Inc., som er plassert i Mountain View i Santa Clara County i California, i nærheten av San Francisco.
Navnet er et ordspill på mengden googolplex.


== Eksterne lenker ==
(en) Googleplex – kategori av bilder, video eller lyd på Commons 
Life in the Googleplex Photo Essay Arkivert 3. mars 2006 hos Wayback Machine.
The Google Culture
A Glimpse Inside Google – Googlers at work & play